**Коми Республикаса**

**вöр-ва озырлун да гöгöртас видзан министерстволöн**

**ТШÖКТÖД**

Коми Республика мутасын паськыда тöдса мупытшса озырлун перйöм дырйи воштöмъяслысь нормативъяс вынсьöдöм йылысь

«Мупытшса озырлун перйöм дырйи воштöмъяслысь нормативъяс вынсьöдан правилöяс вынсьöдöм йылысь, мый технологическöя йитчöма мупытшса озырлун куйланiнъяс лöсьöдан примитöм схемакöд да технологиякöд» Россия Федерацияса Правительстволöн 2001 во декабр 29 лунся 921 №-а шуöм (2008 во ноябр 7 лунся редакцияын) да «Коми Республикаса вöр-ва озырлун да гöгöртас видзан министерство йылысь» Коми Республикаса Правительстволöн 2002 во июнь 13 лунся 76 №-а шуöм (2009 во январ 20 лунся редакцияын) серти

ТШÖКТА:

1. Му пытшкöсöн вöдитчан да войтыркостса уджтасъяс департаментлöн му пытшкöсöн вöдитчöмсö лицензируйтан юкöнлы котыртны паськыда тöдса мупытшса озырлун воштöмъяслысь нормативъяс видлалöм да вынсьöдöм.

2. Тшöктыны Коми Республикаса вöр-ва озырлун министерстволöн му пытшкöсöн вöдитчöм кузя комиссиялы (водзö – Комиссия) видлавны паськыда тöдса мупытшса озырлун перйöм дырйи воштöмъяслысь нормативъяс вынсьöдöм кузя материалъяс му пытшкöсöн вöдитчöмсö лицензируйтан юкöн петкöдлöм кузя решение дасьтöм могысь.

3. Паськыда тöдса мупытшса озырлун перйöм дырйи воштöмъяслысь нормативъяс вынсьöдöм кузя удж котыртöм могысь урчитны:

- Комиссиялы видлалöм вылö материалъяс регистрируйтан да дасьтан кад – 5 лун;

- Комиссия вылын материалъяс видлалан да решение примитан кад – 20 лун;

- Шыöдчысьöн (му пытшкöсöн вöдитчысьöн) сетöм материалъяс лыддьöг воштöмъяслысь нормативъяс вынсьöдöм могысь:

- шыöдчöм;

- мупытшса озырлун куйланiнъяс лöсьöдöм вылö проектнöй документлысь титульнöй лист копия;

- мупытшса озырлун куйланiнъяс лöсьöдöм вылö проектнöй документ юкöдлысь копия, кытчö пыртöма перйöм дырйи нормативъяс арталöм йылысь юöр;

- мупытшса озырлун куйланiнъяс видлалöм кузя локтан во вылö горнöй уджъяс сöвмöдан план копия;

- Ростехнадзор регионкостса Печораса веськöдланiнöн либö, сылöн тшöктöм кузя, веськöдланiн юкöнöн горнöй уджъяс сöвмöдан вося план сöгласуйтöм кузя сёрнигижöд копия (воштöмъяслысь стöчмöдöм нормативъяс вынсьöдöм вылö);

- перйöм дырйи стöчмöдöм воштöмъяслöн нормативъяслысь рöштшöт, мый вöзйöма Шыöдчысьöн вынсьöдöм могысь, гöгöрвоöдана гижöдöн;

4. Тшöктöдсö збыльмöдöм бöрся видзöдны министрöс вежысь М.Б.Тарбаевлы.

Министр А.П.Боровинских

Сыктывкар

2009 вося февраль 11 лун

37 №

Вудж. Кузнецова Н.А. , 2 076 пас